als_Latn dik_Latn sag_Latn
Asport – Shqipëria ka futbollin më të korruptuar në Botë. Ky është përfundimi i dalë nga “Sportradar”, njohur ndërkombëtarisht për monitorimet që i bën luhatjeve të koeficienteve në bastet e futbollit. Kështu vendi ynë kryson listën së bashku me Italinë dhe Moldavinë.
Pas hulumtimeve të “Sportradar” vendi ynë rezulton te ketë futbollin më të korruptuar me një total prej 97 raportesh për fiksim rezultatesh, ose siç njihet në zhargonin popullor për “shitje ndeshjesh”. Hulumtimi i kryer për 142 mijë e 472 ndeshje të 596 kampionateve të ndryshëm, nxori se në total janë 798 ndeshje rezultati i të cilave ka qenë i paracaktuar. Nga kjo shumë 97 ndeshje të raportuara si të dyshimta rezultuan të jenë vetëm të Shqipërisë, pas vendit tonë vjen Italia e cila ka rreth 70 ndeshje për të cilat dyshohet se rezultati i tyre ka qenë i paracaktuar. Më pas vjen Moldavia me 66 ndeshje të trukuara.
Lista me 10 vendet me futbollin më të korruptuar pasohet nga Estonia (46 ndeshje), Greqia (45 ndeshje), Rusia (42 ndeshje), Maqedonia (37 ndeshje), Bullgaria (35 ndeshje) ndërsa listën e mbyllin Letonia dhe Lituania me nga 31 takime të trukuara. Ndër futbollin “më të ndershëm” rezulton ta ketë Belgjika, e cila pasur dyshime për vetëm 1 ndeshje të trukuar.
Ky studim nuk tregon gjë tjetër veçse faktimin e perceptimit që publiku sportdashës shqiptar ndjen prej kohësh.
You must be logged in to post a comment Login
als_Latn als_Latn als_Latn als_Latn eng_Latn